Na temelju članka 35. Zakona o vlasništvu i drugim stvarnim pravima (Narodne novine broj 91/96, 68/98, 137/99, 22/00, 73/00, 129/00, 114/01, 79/06, 146/08, 38/09, 153/09, 143/12, 152//14, 81/15 i 94/17), Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture (Narodne novine broj 89/2018) i Odluke o davanju u zakup nekretnina u vlasništvu Osnovne škole „Antun Mihanović“ Nova Kapela, Batrina, Osnovna škola „Antun Mihanović“ Nova Kapela, Batrina, OIB: 31694869861, raspisuje

**JAVNI NATJEČAJ**

**za davanje u zakup nekretnina u vlasništvu**

**Osnovne škole „Antun Mihanović“ Nova Kapela, Batrina**

1. Predmet Natječaja je davanje u zakup nekretnina u vlasništvu Osnovne škole „Antun Mihanović“ Nova Kapela, Batrina:

 **Broj ZK uloška: 480, katastarska općina Siče**

Katastarska čestica broj: 599 dvorište u selu površine1487 m2  po cijeni od 4,64 EUR

**Broj ZK uloška: 549, katastarska općina Magić Mala**

Katastarska čestica broj: 3850/1 oranica Turkovšćak površine 6303 m2 po cijeni od 19,66 EUR

 **Broj ZK uloška: 23, katastarska općina Dragovci**

Katastarska čestica broj: 226/2 voćnjak u mjesnoj rudini površine 608čhv po cijeni od 6,86 EUR

Katastarska čestica broj: 227/5 vrt u mjesnoj rudini površine 770 m2 po cijeni od 2,40 EUR

 **Broj ZK uloška: 305, katastarska općina Donji Lipovac**

Katastarska čestica broj: dio kat. čestice 125, površine 1.569 m² koji se nalazi iza školskog dvorišta po cijeni od 7,48 EUR

Katastarska čestica broj: 710/147 pašnjak u Ravnjašu površine 1 jutro 800 čhv po cijeni od 26,82 EUR

**Broj ZK uloška: 24, katastarska općina Srednji Lipovac**

Katastarska čestica broj: 610/54 oranica u Ivančici površine 1557 čhv po cijeni od 17,47 EUR

Katastarska čestica broj: 610/56 oranica u Ivančici površine 1 jutro 1170 čhv po cijeni od 31,19 EUR

Katastarska čestica broj: 1542/75 oranica u Kurjačina površine 3 jutra 717 čhv po cijeni od 62,07 EUR

Zakupnina za zakup plaća se godišnje.

Nekretnine se daju u zakup na rok od 5 godina.

2. Natječaj za zakup nekretnina provodi se prikupljanjem pisanih ponuda u zatvorenim omotnicama koje moraju sadržavati:

* ime i prezime ponuditelja i adresu stanovanja, za pravne osobe naziv i sjedište
* OIB ponuditelja,
* oznaku katastarske čestice za koju se daje ponuda,
* iznos koji ponuđač nudi u ime zakupa (brojkom i slovima),
* dokaz o državljanstvu (za fizičke osobe) odnosno izvadak iz registra trgovačkog suda, obrtnog registra, registra udruga (za pravne osobe),
* dokaz o uplati jamčevine.

3. Prilikom podnošenja ponude, plaća se jamčevina koja se uplaćuje na IBAN HR5723400091800012004 s pozivom na broj HR64 7390-9304-661511, svrha doznake: jamčevina zakup nekretnina *ime i prezime i OIB.*

Jamčevina iznosi 10% od utvrđene početne cijene. Ponuditelju koji nije uspio u postupku natječaja jamčevina će se vratiti u roku od 8 (osam) dana od dana okončanja postupka natječaja.

Svaki ponuditelj može se natjecati za sve nekretnine i za svaku dati posebnu ponudu.

Najboljim ponuditeljem smatra se ponuditelj koji ponudi najvišu cijenu, pod uvjetom da ispunjava i sve druge uvjete natječaja.

Ako ponuditelj odustane od ponude nakon što je njegova ponuda prihvaćena kao najpovoljnija, gubi pravo na povrat jamčevine.

U slučaju odustanka prvog najboljeg ponuditelja, najboljim ponuditeljem se smatra sljedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja.

U slučaju da dva ili više natjecatelja ponude istu cijenu, a ispunjavaju uvjete natječaja, kao najpovoljnija ponuda smatrat će se ponuda koja je prispjela prva. Kupac je dužan zakupninu, umanjenu za iznos uplaćene jamčevine, jednokratno uplatit na račun škole najduže u roku 30 dana od dana zaključenja ugovora.

4. Odabrani ponuditelj obvezan je sklopiti ugovor o zakupu sa školom u roku od 15 dana od dana donošenja odluke o izboru najpovoljnijeg ponuditelja.

5. Povjerenstvo za provedbu natječaja otvorit će ponude dana 23.4.2025. u 9,00 sati.

6. Ponuda za Natječaj s prilozima dostavlja se u zatvorenoj omotnici s naznakom „NE OTVARAJ – Natječaj za davanje u zakup nekretnina“, najkasnije do 12.4.2025. na adresu OŠ „Antun Mihanović“ Nova Kapela, Batrina, Stjepana Radića 156, Batrina, 35410 Nova Kapela. Valjanim ponudama smatrat će se ponude dostavljene u tajništvo Škole ili preporučene pošiljke s poštanskim štambiljem zaključno s navedenim datumom.

Nepravovremeno podnesene i nepotpune ponude neće se razmatrati.

KLASA: 406-06/25-01/2

URBROJ: 2178-20-1-25-5

U Batrini 4. travnja 2025.

 RAVNATELJICA:

 Lidija Grozdanović, mag.prim.educ.